ISANG SERYE MULA SA NETFLIX
8 TAON MAKALIPAS ANG PANANAKOP SA CONSTANTINOPLE
Bakit?
Mehmed.
Inang Mara, ano'ng ginagawa mo rito sa ganitong oras?
Hinahanap kita.
Gaano na katagal mula nang natulog ka?
Dalawa, tatlong araw?
Hindi ko alam.
Ano'ng bumabagabag sa iyo?
Nakita ko si Vlad Dracula.
Dito? Sa palasyo?
Hindi.
Sa panaginip ko.
Sa masasamang panaginip.
Kabaliwan ito.
Bakit mo ginagawa ito?
Sinira mo ang pamilya ko.
Hindi! Pinrotektahan kitang parang kapatid!
Kasinungalingan!
Wala kang ginawa kundi kumuha sa akin.
Wala na!
Binubulag ka ng galit mo, Vlad.
Lumayo ka na ngayon, at ililigtas kita.
Wallachia ang magiging libingan mo.
Mamamatay kang mag-isa.
Sinabi ng Sufi na ang mga panaginip ko ay mga pangitain sa hinaharap.
Nagdadasal ako na 'di ito tanda.
Walong taon matapos ang dakilang pagsakop ni Mehmed II Sa Constantinople,
hindi na siya nililibak bilang "Boy Sultan. "
Si Mehmed na ang pinakamakapangyarihang pinuno sa Silangan,
at ang pinakakinatatakutan sa Kanluran.
May tamang rason ang Europa na mag-alala sa kaniya.
Nagawa niya ang hula ni Propeta Muhammad.
Nasakop niya itong lungsod na akala ng mga tao'y 'di masusupil,
at natalo niya ang Imperyong Romano.
Unti-unti niyang tinitingnan ang paglipat
sa unang Roma.
May mga ulat mula sa mga Italyano na bumibisita sa korte ni Mehmed
na nagsasabi na gusto niyang abutin
hanggang kanluran gaya ng pag-abot ni Alexander the Great sa silangan.
Kaya laging nasa plano ang Italya.
Matapos ang pananakop sa Constantinople, ang titulo ni Mehmed ay Kayser-i Rum,
Caesar ng mga Romano,
kaya walang duda sa kung ano ang intensiyon niya.
Bilang paghahanda sa pagsulong niya sa kanluran,
nagtipon si Mehmed ng malawak na espiya sa buong korte ng Europa.
Sultan, sinabi mula sa Roma
na ang Papa ay nagtataas ng isang krusada laban sa iyo sa ngayon.
Tinatawag ka niya na "Pulang Dragon ng Apocalypse. "
Florentine na ahas. Humingi ka ng tawad.
Walang silbing panunuya sa lalaking may nakakatawang sombrero.
Malinaw ang posisyon nila.
Kung sasakupin mo ang Europa, lalaban sa iyo ang Sangkakristiyanuhan.
Gaya ng ginawa nila sa Constantinople.
At sino'ng mamumuno sa malakas na hukbong Kristiyano laban sa akin?
Wala pang mahusay na mandirigma sa kanila mula mamatay si Hunyadi.
May isang pinuno na tinututukan ng Papa sa ngayon.
Ipinagyayabang niyang alam niya paano labanan ang mga Ottoman at manalo.
Siguradong may pangalan ang pinunong ito.
Vlad Dracula.
Tinuruan ko si Vlad kung paano lumaban noong bata siya.
Wala siyang takot,
pero 'di pa sapat para magsimula ng digmaan sa pagitan natin.
Nakumpirma mo itong impormasyon?
Grand Vizier, mga tsismis lang sila sa ngayon.
Pero bumisita kamakailan si Prinsipe Vlad sa hari sa Buda.
Dapat mas maingat pumili ang prinsipe ng mga kaibigan niya.
Pinalaki sa Ottoman court kasama si Mehmed,
si Vlad Dracula ay voivode, o pinuno ng Wallachia,
basalyong estado at kaalyado ng mga Ottoman
na matatagpuan sa Romania ngayon,
pero kaharian na kilala sa paglipat ng katapatan
sa pagitan ng Ottoman at Hungarian nang paulit-ulit.
Desisyon ng mga Ottoman at mga Hungarian
kung sino ang mamamahala.
Si Vlad Dracula ay kapana-panabik na karakter
kasi naipit siya sa dalawang makapangyarihan.
Nakuha ang Imperyong Ottoman dahil sa Balkans,
at may Hungarians ka pa.
Mga kampeon sila ng Katolikong Europa,
at gusto nila si Dracula na kalasag laban sa mga Ottoman.
Napakahirap niyang kontrolin, pero mahalaga siya sa kanila.
Isa siyang bogeyman.
Siya ay bête noire.
Puwede siyang pakawalan
dahil maganda ang reputasyon niya sa matinding digmaan,
at isa siya sa mga kakila-kilabot noon.
Lumaban siya sa mga Ottoman, Hungarian, at Moldavian.
Nilabanan lahat ng nasa paligid niya.
Itinuturing siya ng populasyong Romano
na isa sa mga dakilang voivodes.
Sa ibang parte ng mundo, kilalang Dracula, ang bampirang uhaw sa dugo
dahil sa isang Irish na lalaki noong ika-19 siglo na nagkaoras
at nagsulat ng nobela
kasi parang gustong-gusto niyang tuhugin ang mga tao.
Ang totoong Vlad Dracula, na kilala rin bilang Vlad Tepes, "Ang Tagatuhog. "
ay umupo sa trono sa Wallachia noong 1456
sa pagpatay sa pinalitan niya sa duwelo
at pagpugot sa isa pang kalaban matapos niyang ipahukay ang libingan.
Si Vlad ay sobrang uhaw sa dugo't malupit, kahit sa pamantayang medieval.
Lumaki siya sa lipunang mala-digmaan.
Kaya nang lumaki siya sa napakahirap na sitwasyon,
nabuo ang masama niyang personalidad.
Sa gitna ng labanan sa kapangyarihan
kasama ang naghaharing uri sa Wallachia at kingmakers, ang boyars,
naghanda si Dracula ng piging sa Easter para tapusin na ang labanan sa politika.
Mga minamahal kong kababayan,
ikinararangal ko at ng asawa ko, na ipagdiwang ang Pagkabuhay kasama kayo.
Kung paanong muling nabuhay si Kristo,
gayon din ang mga suwerte sa Tahanan ng Draculesti
na muling nabuhay,
na nagdadala sa kanila ng isang maunlad at malayang Wallachia.
Isang bagong araw ang sasapit sa atin.
Nasa atin ang respeto ng Hungarians.
At hindi na tayo magbabayad ng buwis ng sultan.
Prinsipe, maging matalino tayo.
Karamihan sa kalakalan natin ay sa Ottomans,
at tinatamasa natin ang proteksiyon ng hukbo ng sultan.
Isang selebrasyon ito.
May oras para sa mga politika.
Mamaya.
Para sa asawa ko, si Prinsipe Vlad.
Mabuhay ka, Prinsipe Vlad!
Para sa Diyos,
tadhana,
sa maganda kong asawa,
at siyempre, kayo.
Kayong mapanlinlang, taksil na baboy.
Kayo ang tunay na kaaway ng Wallachia.
Akala ninyo makakalimutan ko ang pagtataksil ninyo?
Ang pakikipagsabwatan sa kaaway, lumago at yumaman!
Dimitrie, siguruhin mong mananatili ang leksiyong ito sa mga bisita natin.
Oo.
Bawat boyars at ang mga asawa nila ay inilabas.
Tinuhog sila.
Sa kasamaang palad, marami tayong alam sa paraan ng pagtuhog.
'Di 'yon kaaya-aya.
Tulungan ninyo ako. Ibibigay ko ang singsing ko.
Matinding paraan 'yon ng pagpatay,
Kukuha ng tulos na 'di gaanong matalim, at itutusok pataas sa puwit ng biktima.
Hindi!
At gagamit ka ng maso,
itutulak pataas hanggang sa makalabas ito sa balikat.
At kung may master na berdugo,
iiwasan niya ang karamihan sa mahahalagang bahagi ng katawan,
at itutusok mo sa lupa, at hahayaang mamatay ang tao.
Ang master dito ay si Vlad the Impaler.
Para patas sa kaniya, sa Easter Massacre,
may ebidensiya ng pakikipagsabwatan na patatalsikin siya sa puwesto.
Nakita niya ang tunggalian at pagsasabwatan
na patayin ang nararapat na pinuno at ilagay ang iba.
Pinatay ng mga boyars ang ama ni Vlad.
Ang kuya niya, si Mircea, ay pinahirapan at inilibing nang buhay ng boyars.
'Di siya baliw para sa akin.
Politika lang 'yon.
Ito talaga ang panahon
nang nagsimulang makuha ni Vlad ang reputasyong "Vlad the Impaler. "
at isa 'yon sa mga pangalan na naglalarawan sa kaniya.
Kaya parte ito ng pagkakakilanlan niya bilang pinuno,
pati ang paraan para sa pagpapanatili ng kontrol.
Kung maipakikita niya sa kabila ng laki,
siya ang pinakamasamang bata,
kahit may malalaking bata sa katabi, hindi siya aapihin.
Maging babala ito sa lahat ng kaaway natin,
Hindi ako luluhod kanino man.
Ang mga bulok na katawang nakalinya sa kalye pa-Targoviste
at tsismis ng pagtataksil ni Vlad
ay nagdala ng mapanghamon at personal ne mensahe kay Mehmed II,
ang katapatan ni Dracula sa lalaking nakalakhan niya'y humihina na.
Dagdag pa sa tsismis sa labanan na namumuo kina Mehmed at Vlad
ay ang batang kapatid ni Dracula na si Radu.
Siya rin ay pinalaki sa korte ng Ottoman,
pero nananatiling parte ng grupo ng sultan.
Nakatanggap ako ng balita sa Italyanong espiya.
Maraming sinabi ang Florentine.
Lantarang ipinagyayabang ng kapatid mo sa Papa kung paano ako tatalunin sa laban.
May usapang sasali siya sa krusadang suportado ng Hungarian.
Gaya ng ama mo.
Hindi ko ama si Vlad.
Hindi, mas mapanganib siya.
Mas madali kung mamumuno ka sa Wallachia imbes na si Vlad.
'Di siya mapangasiwaan.
-At ikaw, mahal na Radu, ay-- -Napangangasiwaan.
Matagal nang mayabang si Vlad,
pero salita lang 'yon.
Malamang.
Sumulat siya sa iyo?
Hindi pa ngayon.
May ilan sa Europa na nakikita ang pasensiya ko
bilang kahinaan at nagiging matapang.
Hindi 'yon mangyayari.
Nakalimutan ni Vlad ang lugar niya,
at 'di ko siya papayagang humadlang sa plano ko sa Kanluran.
Nanumpa sa iyo si Vlad, Mehmed.
Nagpapapansin lang siya.
At nakuha na niya ngayon.
Nakaupo lang siya sa trono ngayon dahil sa proteksiyon ko.
Malayang nagpapatakbo sa bansa niya dahil sa akin.
Pero ayaw pumunta sa Istanbul para magpugay at magbayad ng buwis?
-Matapang. -Hawak ang korte at kalaban sa Hungary.
Ipinadala ko na ang mga sugo
para ipatawag sa Istanbul para patunayan na kakampi at kaibigan pa rin siya.
Inaasahan kong darating siya agad.
At kung tumanggi siya?
Maling pasiya 'yon.
Ayaw mong maging kapatid ni Vlad.
At ayaw mong maipit sa pagitan nina Mehmed II at Vlad Dracula.
Kaya natagpuan din niya ang sarili sa hindi magandang posisyon.
Kilala si Radu sa palayaw na "Radu ang Patas" o "Radu ang Guwapo, "
pero malinaw na tuso rin siyang mag-isip.
Medyo humaling siya sa sining,
at gusto ang paraan ng Ottoman,
pero nanatili sa kaniya ang pagiging Wallachian.
Napakahirap maipit sa pagitan ng dalawang malalaking personalidad.
Pinakamamahal kong kapatid, dahil binalewala mo ang tatlong sulat ko,
sumulat uli ako sa iyo
sa pag-asang gagawin mo ang pangako ilang taon ang nakaraan
at babalik sa tunay mong tahanan
sa Wallachia.
Tumatakbo ang oras na dapat nakikipaglaban tayo
sa mga nagpahirap sa atin nang napakatagal.
Pamilya ang pinakamagandang regalo.
Mahalaga ang katapatan.
Maghanda ka.
Labis na nagmamahal, ang kapatid mo, Vlad.
Ang binhi ng pagtataksil ni Vlad ay inihasik 20 taon ang nakaraan
nang ang sarili niyang ama, si Vlad II, ay tinawag sa harap ng ama ni Mehmed,
Sultan Murad II, sa gitna ng mga balita na sumapi siya sa mga Hungarian
at humawak ng armas laban sa mga Ottoman.
Sultan, pasensiya at inistorbo ko ang pangangaso mo,
pero nang natanggap ko ang sulat, nagmadali ako rito.
Naging pinakamatapat kang kaibigan at kakampi hanggang ngayon.
Sana masabi ko rin 'yan sa iyo,
Vlad Dracul.
May mga balita ng pagsabwat ko sa Hungarians,
sa krusada laban sa iyo,
pero matitiyak kong tsismis lang 'yon.
Mga ahas ang Hungarians at dapat 'di pagtiwalaan.
Kung lalabanan kita,
matuwa ka na papatayin kita nang marangal.
Harapan.
Hindi ng kutsilyo sa likod.
Sultan, maniwala ka sa akin.
Paano ako makasisiguro na hindi ka uuwi
na hindi nahihiya sa pagkatalo
at 'di sasama sa mga 'di naniniwala at lalabanan ako?
Bilang patunay ng walang hanggang katapatan ko,
ibibigay ko ang pinakamahalagang pag-aari,
ang mga anak ko, sina Vlad at ang pinakabatang si Radu.
Pa, paano mo magagawa 'yan?
Tumahimik ka!
Prinsipe Vlad, Prinsipe Radu.
Bilang sultan,
tinatanggap ko ang pag-aari mo bilang mga bilanggo.
Mula ngayon, ang katapatan ninyo ay mananatili sa akin magpakailanman,
at balang araw, ay sa anak ko, si Mehmed.
Oras na ipagkanulo ng ama ninyo ang sinumpaan,
papatayin kayo.
Salamat, Sultan.
Ito ay royal hostage taking.
Mga batang lalaki sila na inilayo sa tahanan,
pinutol lahat ng ugnayan sa pamilya at mga sulat,
at kailangan nang mag-alala sa dayuhang korte na sumasakal sa iyo
'pag nagkamali ang ama mo.
Mga peon sila sa mas malaking laro.
Balang araw, babalikan ko kayo.
Kakila-kilabot na laro 'yon.
Puno ng nakakatrawmang pangyayari, pagtataksil,
at sa tingin ko'y halimbawa si Vlad
sa epekto noon sa sikolohiya ng tao.
Dalawang dekada ang lumipas, si Mehmed, gaya ng ama, si Murad II,
ay humaharap sa maaaring paghihimagsik mula sa Tahanan ng Draculesti.
Nagpadala siya ng mga sugo sa kabisera ng Wallachian
para hilinging bayaran ni Vlad ang utang sa sultan.
Bilang basalyong estado, dapat maging tapat si Vlad sa mga Ottoman.
Dapat samahan ng hukbo niya ang mga Ottoman,
saan man ito kailangan.
At siyempre, ang pinakamahalaga, magbayad ng buwis kada taon.
'Yan ang bagay na magpapanatili sa iyong payapa.
Ganito ang itsura ng gintong barya
sa pagtatapos ng ika-15 siglo.
Napakaliit, pero purong ginto,
at inaasahang magbayad ng 2000 na ganito si Vlad,
pero malinaw na hindi
kasi nagpadala si Mehmed ng ilang mga ambassador na humihiling
ng 10,000 gintong barya ng bayad, limang taong halaga ng back payment.
Kaya ipinapakita noon kung magkano dahil ginawa niya ang sarili na pinuno
sa Wallachia.
'Di ginagawa ni Vlad ang pagpupugay sa sultan ng Ottoman.
Ang katotohanang tinanggihan niya 'yon ang sanhi ng problema kay Mehmed.
Welcome sa Targoviste.
Alam kong 'di malayo ang biyahe ninyo, Pashas.
Salamat, Prinsipe Vlad.
Si Mehmed II, Mananakop, Pinuno ng Dalawang Lupain, ng Dalawang Dagat,
Caesar ng Roma, at Sultan ng mga Sultan, ay nagpapadala ng mga pagbati.
Sigurado ako na ang Sultan ng mga Sultan
ay 'di kayo ipinadala para lang sa pagkaing Turkish.
Prinsipe Vlad, hinihiling ng sultan--
Ililigtas kita sa gulo.
Gusto ni Mehmed na pumunta ako sa kabisera,
bayaran ang utang ko, at lumuhod.
Pagpapakita ng katapatan.
Pero dapat gumagana pareho.
Hindi ba?
Nitong huli, may tsismis sa katapatan mo.
-Kinukuwestiyon mo ang katapatan niya. -Kalma.
Naubos na ang yaman ng kaharian ko
sa pagtatanggol sa borders ng sultan laban sa Hungarians at iba pa
na nag-iingat sa paglalakbay niya.
Walang laman ang kaban ng Wallachia.
Pero nanumpa kang magbabayad ng buwis.
Nilinaw ito nang pinayagan ka ng sultan na umupo sa trono mo.
"Pinayagan ako"?
Naging maluwag ang sultan dahil sa pagkakaibigan ninyo.
May mga kaibigan din sa Europa.
Mga pinuno na nagsabing oras na para maghari ako.
Iginagalang nila ako.
Nagsasalita ka sa paggalang,
pero napansin kong wala sa inyo ang nagtanggal ng sombrero
sa pagpasok sa korte ko.
Prinsipe, nagtagal ka sa korte namin.
Alam mong ipinagbabawal sa Ottoman ang pagtanggal ng sombrero sa publiko.
Pero nasa korte kita ngayon.
Parang hindi tayo magkasundo,
pero may solusyon ako.
Makahahanap si Mehmed ng bagong kakampi,
at 'di mo na kailangang alisin ang sombrero mo ulit.
'Di mo binabaril ang sugo sa Mongolian at Turkish.
Simbolo ni Mehmed ang mga ambassador na ito.
Ang pagmamaltrato sa ambassador ay pagmamaltrato kay Mehmed mismo.
Kaya malaking mensahe ito ni Vlad para kay Mehmed.
Malinaw ang mensahe. Ayaw makipagkasundo.
Tumatawid siya sa bahay ng gera.
Akala niya babalewalain ko ito?
Binalewala mo siya ng ilang taon,
pinayagang 'di magbayad ng buwis.
At ngayong nasa likod niya ang Hungarians at Papa,
hindi siya natatakot.
Trinato kong kapatid nang iniwan siya ng ama.
Mehmed, kalimutan mo ang lalaking nagpakita sa pintuan noon.
Wala na siya.
Pinapagaan ba ang loob mo ng pagtitig sa mapa?
Si Gulbahar Hatun ang asawa ni Mehmed
at ina ng kaniyang anak, si Prinsipe Bayezid II.
Bagong kampanya?
Ipadadala ko ang ama mo sa misyon sa Wallachia.
Kay Prinsipe Vlad?
Kaya totoo nga.
Pumanig si Vlad sa Hungarians.
Ibabalik ni Hamza Bey si Vlad para maparusahan siya.
Puwedeng iba ang ipadala mo?
Pinakamabangis na mandirigma ang ama mo.
Kilala rin niya si Vlad kaysa sa iba sa korte ko, pati si Radu.
Alam ko ang nangyari sa iba.
Gulbahar, babalik si Hamza Bey para sa kaarawan ni Bayezid.
Ipinapangako ko.
Nagpasiya ang mga Ottoman na ang pinakamahusay
ay kunin si Vlad at ibalik sa Istanbul para sagutin si Mehmed.
Kaya may planong sangkot ang dalawang mahahalagang tao sa Ottoman court.
Ang una'y Griyego, tinawag noong "Thomas, "
na babyface ng plano.
Isa siyang burukrata. Hindi siya nakakatakot.
Kaya siya ang pupunta sa korte ni Vlad
at hihimukin siya sa benepisyo na makausap si Mehmed, at aakitin siya
sa kanayunan ng Wallachian.
Samantala, ang pangalawang bahagi ng plano ay gagawin ni Hamza.
Siya ay naging kasamahan ni Mehmed,
noong panahon ng pananakop sa Constantinople.
Hello, Hamza Bey,
kaibigan ko.
Isang hindi inaasahang sorpresa.
Sa ilang kasulatan,
nakasaad mismo na ang pagdakip kay Vlad Dracula ang layunin.
Kasiyahan man ang madakip siya,
sa tingin ko, patay man o buhay
ay kasiya-siya sa sultan sa puntong ito.
Hamza Bey, Prinsipe, magkakaibigan tayo rito.
sigurado akong madaling maresolba ang hindi pagkakaunawaang ito.
-"Hindi pagkakaunawaan"? -Oo.
Walang hindi pagkakaunawaan.
Nagkakaintindihan na tayo ngayon,
guro.
Ang katotohanan na noong 1461, nagmungkahi si Mehmet
sa pulong sa Giurgiu sa pamamagitan ni Thomas Katabolinos,
manunulat sa Korte,
at sa pamamagitan ni Hamza, tagadala ng falcon,
ay nagpapakita na ang parehong panig ng Ottoman at Wallachian
ay hindi na sang-ayon na magkasundo, kundi maglaro.
May sariling grupo ng mga espiya si Vlad,
kaya naghanda ng panlaban na bitag si Vlad sa orihinal na bitag,
kaya may mahahalagang bihag siya ngayon,
partikular na ang kasamahan ni Mehmed, si Hamza.
Ano ang sinabi mo noong bata pa ako?
Kilalanin ang kaaway gaya ng pagkilala sa sarili.
Tanga ka.
Hahabulin ka ni Mehmed.
At maghihintay ako sa kaniya.
Pero ano ang gagawin namin sa iyo?
Traydor.
Idagdag ito sa koleksiyon.
Dalhin ang dalawang ito sa atin.
Patayin ang natira.
Sa puntong ito, lamang na si Vlad sa laro.
Matapos tambangan sina Hamza Bey at Thomas Katabolinos,
sumalakay sa 500 milya si Vlad sa Bulgaria na hawak ng Ottoman,
na pumatay sa libo-libong lalaki, mga babae, at mga bata.
"Fatih Sultan Mehmed, nalaman ko
na gusto mo akong makita. "
"Sa kasamaang palad, tatanggi ako. "
"Mula sa araw na ito, kilalanin mo ako bilang kaaway mo. "
"Duwag ka, nagtatago sa likod ng hukbo mo
at sa mga pader mo, gaya ni Constantine noon. "
"Kung gusto mong kunin ang Europa, talunin mo ako. "
"At alam natin pareho na magiging katapusan mo 'yon. "
Malinaw na sinabi ni Vlad,
"Sa ganoong kilos na pampolitika,
idineklara na lahat ng ugnayan natin ay putol na,
at hinihintay kita sa lupain ko. "
Ipinadala niya ang rosaryo ni Hamza.
Mamamatay si Vlad dito.
-Pinapainan ka niya. -Hindi, binabalaan ako.
Sultan, hayaan mong pangunahan ko ang hukbo mo sa Wallachia
at turuan ang mayabang na hangal.
Dapat pamunuan ko ang hukbo ng sultan, para maibalik ang karangalan ng pamilya.
Prinsipe Radu, hindi ka pa namumuno sa hukbo,
at nag-aalala ako na pagdating doon,
mas matimbang ang dugo sa tubig.
Ibig sabihin?
Na may bahid ng pagtataksil sa sultan ang pamilya mo.
Tama na!
Pamumunuan ko ang hukbo.
Sa pagitan namin ito ni Vlad.
Pupunta ako sa Wallachia,
at bago ko siya patayin, makikita niyang kukunin ko ang pinakamahalaga sa kaniya,
ang pinakamamahal niyang Targoviste.
Sultan ko, kasisimula pa lang ng kampanya mo sa Corinto.
Ipadala si Mahmud Pasha sa Wallachia na kapalit mo.
-Mahmud Pasha. -Sultan.
-Prince Radu. -Sultan.
Sasakay kayo sa tabi ko.
At 'pag nakuha ko ang ulo ni Vlad, Radu, ikaw ang uupo sa trono sa Wallachia.
Inang Mara, umalis ka agad papuntang Buda.
Iginagalang ka ng Hungarians. Dapat malaman ko ang papel nila rito.
Alam ng dalawa na may gera,
pero baka dalawang bagay ang nakikita ni Mehmed sa puntong ito.
Una, mahihirapang pasukin ang Wallachia.
Lamang ang depensa sa lupain.
Alam niya
na karapat-dapat na kalaban si Vlad Dracula,
pero may malaking elemento ng insulto
sa mga nangyari na humantong sa gerang ito.
Nagtipon si Mehmed ng malaking hukbo,
halos kasingdami ng tumalo sa Constantinople.
Ang away nila ni Vlad Dracula ay umabot na sa puntong walang balikan.
Samantala, sa Hungary,
hinahanap ng Impaler Lord ang isang hukbo sa Europa
na makakalaban ng mga Ottoman sa digmaan.
-'Yan ba… -Oo, Haring Matthias.
Mga ilong at tainga ng Turk at Bulgarian na napatay ko sa pagtawid sa Danube
maliban sa mga sinunog nang buhay sa bahay nila.
Oo.
23,844.
Ang balita sa matagumpay na kampanya mo laban sa mga Ottoman ay alam na sa Europa.
Pero hindi ganoon kalinaw ang mga detalye.
Sinabi mismo ng Papa,
"Kailangan ang talento ng gaya mo sa paparating na krusada.
Isang tao na kayang labanan si Mehmed. "
Magtiwala kang papatayin ko ang sultan.
Pero Haring Matthias,
walang hangganan ang galit ni Mehmed.
Sa tagsibol, darating siya at buong puwersa na may masamang hangarin.
Pero oras na ikaw at ang hukbo mo
ay umanib sa akin,
tiyak ang pagkatalo ng Great Turk.
Sa takdang panahon.
Magpapadala kami ng sugo sa mga darating na linggo na may balita sa aming plano.
Malinaw na sinabi ni Vlad,
"Nagawa na namin ito sa mga Ottoman. "
"Maaasahan mo ako sa laban. "
At siya nga pala,
narito ang dalawang sako ng ilong at tainga nila para magsaya kayo.
Ginagamit ni Matthias Corvinus si Vlad Dracula.
Trinato ng Hungarians si Vlad gaya ng Ottomans,
na parte siya ng malaking laro ng politika.
Ginagamit siya habang may pakinabang, at 'pag wala na,
bigla siyang iiwan.
Ama, isama mo ako sa iyo.
Makakasama mo rin ako sa susunod.
Pero nagsasanay ako kasama ng Janissaries.
Matalas ang espada ko.
Matalas na nga ang espada mo, Bayezid, pero hindi ka pa handa.
Dapat pag-aralan mo ang diskarte at taktika. Alexander at Caesar.
Bayezid, kakausapin ko na ang ama mo.
Patay na ang ama ko?
Naniniwala kami na binihag siya ni Vlad.
Halimaw siya.
Paano mo siya natatawag na kapatid?
Babalik kami ni Hamza Bey.
'Pag nahanap mo na si Vlad, pahirapan mo siya.
Noong Abril 26, 1462, pumunta si Mehmed sa Wallachia,
kung saan ang kapalaran ng isang Ottoman na bihag ay napagdesisyunan na.
'Wag kang mag-alala, Katabolinos Pasha.
Darating na ang sultan mo para iligtas ka.
At naghihintay si Vlad Dracula.
Ang pagsasalin ng subtitle ay ginawa ni: LT